
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 203 
Κατάργηση Διεύθυνσης Ελέγχου Τελωνειακών Αρχών 
(ΔΙ.Ε.Τ.Α.) και σύσταση Ελεγκτικών Υπηρεσιών Τελωνείων 
(ΕΛ.Υ.Τ.), 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις: α) του άρθρου 20 του Ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις» (Α' 
107). 

β) Του Ν. 2683/1999 «Κύρωση του Κώδικα Κατάστασης Δη¬ 
μοσίων Πολιτικών Υπαλλήλων και Υπαλλήλων Νομικών Προ¬ 
σώπων Δημοσίου Δικαίου και άλλες διατάξεις» (Α' 19). 

γ) Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), όπως προστέθηκε με το άρθρο 
27 του Ν. 2081/1992 «Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/ 1987 για τον 
εκσυγχρονισμό των Επαγγελματικών Οργανώσεων των 
Εμπόρων, Βιοτεχνών και λοιπών επαγγελματιών και άλλες 
διατάξεις» (Α' 154) και τροποποιήθηκε με το άρθρο 1 του Ν. 
2469/1997 «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις» (Α' 38). 

δ ) Του άρθρου 32 του Ν. 1828/1989 «Αναμόρφωση της φο¬ 
ρολογίας εισοδήματος και άλλες διατάξεις» (Α' 2), όπως τρο¬ 
ποποιήθηκε με το άρθρο 19παρ.3του Ν. 2443/1996 «Τροπο¬ 
ποίηση και συμπλήρωση του Τελωνειακού Κώδικα και άλλες 
διατάξεις» (Α'265). 

2. - Την αριθ. ΔΙΔΚ/Φ1/2/11187/12.5.2000 απόφαση του 
Πρωθυπουργού και της Υπουργού Εσωτερικών, Δημόσιας Δι¬ 
οίκησης και Αποκέντρωσης «Ανάθεση αρμοδιοτήτων στους 
Υφυπουργούς...» (ΦΕΚ630Β'). 

3. - Το γεγονός ότι, από τις διατάξεις του παρόντος προε¬ 
δρικού διατάγματος προκαλείται δαπάνη σε βάρος του κρατι¬ 
κού προϋπολογισμού, ποσού δύο εκατομμυρίων εκατό χιλιά¬ 
δων (2.100.000) δραχμών για το οικονομικό έτος 2000, καθώς 
και ποσού τεσσάρων εκατομμυρίων διακοσίων χιλιάδων 
(4.200.000) δραχμών για κάθε επόμενο έτος, η οποία θα κα¬ 
λύπτεται από τις πιστώσεις εξόδων του Υπουργείου Οικονο¬ 
μικών (Ειδ. Φορέας 23110 ) και από την αύξηση των εσόδων 
που θα προέλθουν από τους ελέγχους των συνιστώμενων 
υπηρεσιών. 

4. - Τη 248/2000 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Οικονομικών και του 
Υφυπουργού Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 


Άρθρο 1 

Κατάργηση ΔΙ.Ε.Τ.Α. 

1 .-Η Διεύθυνση Ελέγχου Τελωνειακών Αρχών (ΔΙ.Ε.Τ.Α.) κα- 
ταργείται και οι αρμοδιότητές της περιέρχονται: 

α) Στις Ελεγκτικές Υπηρεσίες Τελωνείων (ΕΛ.Υ.Τ.), που συ- 
νιστώνται με το παρόν π. διάταγμα και 

β) Στα επί μέρους Τελωνεία, κατά το μέρος που αφορούν 
την ταξινόμηση, αρχειοθέτηση και φύλαξη των τελωνειακών 
παραστατικών εγγράφων, βιβλίων και λοιπών στοιχείων, για 
όσο χρονικό διάστημα προβλέπεται η διατήρησή τους από τις 
σχετικές διατάξεις και την καταστροφή τους, σύμφωνα με τις 
ισχύουσες περί καταστροφής αρχείων διατάξεις. 

2.- Οι ενιαύσιοι λογαριασμοί διαχείρισης παραστατικών εγ¬ 
γράφων, βιβλίων και λοιπών στοιχείων, καθώς και οι εκθέσεις 
λειτουργίας των τελωνειακών αρχών συντάσσονται απ’ αυτές 
για κάθε οικονομικό έτος, σύμφωνα με τις ισχύουσες διατά¬ 
ξεις και αποοτέλλονται στην αρμόδια Οικονομική Επιθεώρη¬ 
ση και στην αρμόδια, σύμφωνα με τις διατάξεις του παρόντος 
διατάγματος, ΕΛ.Υ.Τ. 

Άρθρο 2 

Σύσταση Ελεγκτικών Υπηρεσιών Τελωνείων (ΕΛ.Υ.Τ.) 

1. - Στο Υπουργείο Οικονομικών συνιστώνται τρεις Ειδικές 
Αποκεντρωμένες Τελωνειακές Υπηρεσίες, επιπέδου διεύθυν¬ 
σης, με τίτλο «Ελεγκτική Υπηρεσία Τελωνείων Αττικής», «Ελε¬ 
γκτική Υπηρεσία Τελωνείων Θεσσαλονίκης» και «Ελεγκτική 
Υπηρεσία Τελωνείων Πάτρας» αντίστοιχα, υπαγόμενες στον 
Υπουργό Οικονομικών, ο οποίος τις διοικεί δια της Γ ενικής Δι¬ 
εύθυνσης Τελωνείων και Ειδικών Φόρων Κατανάλωσης (ΕΦΚ). 

2. - Οι ΕΛ.Υ.Τ. χειρίζονται θέματα εσωτερικού και εκ των 
υστέρων ελέγχου, με σκοπό τη διασφάλιση των εθνικών και 
κοινοτικών εσόδων από την παρατυπία και απάτη, την αξιολό¬ 
γηση της αποτελεσματικότητας των τελωνειακών διαδικα¬ 
σιών και την πληροφόρηση της Διοίκησης για την ορθή εφαρ¬ 
μογή της ισχύουσας τελωνειακής νομοθεσίας. 

3. - Η κατά τόπον αρμοδιότητα των ΕΛ.Υ.Τ. ορίζεται ως εξής: 

α) Η ΕΛ.Υ.Τ. Αττικής, με έδρα στην περιοχή του Νομού Αττι¬ 
κής, ασκεί τις αρμοδιότητες του άρθρου 3 του παρόντος π. 
διατάγματος στην περιοχή των Νομαρχιών Αθηνών, Ανατολι¬ 
κής Αττικής, Δυτικής Αττικής και Πειραιά, καθώς και των Νο¬ 
μών Βοιωτίας, Δωδεκανήσου, Εύβοιας, Ευρυτανίας, Ηρακλεί¬ 
ου, Κυκλάδων, Λασιθίου, Λέσβου, Ρεθύμνης, Σάμου, Φθιώτι¬ 
δας, Χανιών και Χίου, εκτός αν άλλως ορίζεται στις διατάξεις 
των επόμενων άρθρων του παρόντος. Η ΕΛ.Υ.Τ. Αττικής δύ- 
ναται να ασκεί τις ανωτέρω αρμοδιότητες σε ολόκληρη την 
Επικράτεια, σε συνεργασία με τη συναρμόδια ΕΛ.Υ.Τ., εφό¬ 
σον πρόκειται να διενεργήσει ελέγχους στην περιοχή της κα¬ 
τά τόπον αρμοδιότητας της τελευταίας. Συντονίζει δε τόσο 
τους ελέγχους που εκτείνονται και πέραν της κατά τόπον αρ- 

μοδιότητας μιας ΕΛ.Υ.Τ., όσο και την κατά ενιαίο τρόπο εφαρ¬ 
μογή των διαδικασιών ελέγχου από τις ΕΛ.Υ.Τ. 

β) Η ΕΛ.Υ.Τ. Θεσσαλονίκης, με έδρα την ομώνυμη πόλη, 
ασκεί τις αρμοδιότητες του άρθρου 4 του παρόντος π. δια¬ 
τάγματος στην περιοχή των Νομών Γρεβενών, Δράμας, 
Έβρου, Ημαθίας, Θεσσαλονίκης, Καβάλας, Καρδίτσας, Κα¬ 
στοριάς, Κιλκίς, Κοζάνης, Λάρισας, Μαγνησίας, Ξάνθης, Πέλ¬ 
λας, Πιερίας, Ροδόπης, Σερρών, Τρικάλων, Φλώρινας καιΧαλ- 
κιδικής, εκτός αν άλλως ορίζεται στις διατάξεις των επόμενων 
άρθρων του παρόντος. 

γ) Η ΕΛ.Υ.Τ. Πάτρας, με έδρα την ομώνυμη πόλη, ασκεί τις 
αρμοδιότητες του άρθρου 4 του παρόντος π. διατάγματος 
στην περιοχή των Νομών Αιτωλοακαρνανίας, Αργολίδας, Αρ¬ 
καδίας, Άρτας, Αχαιός, Ζακύνθου, Ηλείας, Θεσπρωτίας, Ιω- 
αννίνων, Κέρκυρας, Κεφαλληνίας, Κορινθίας, Λακωνίας, Λευ¬ 
κάδας, Μεσσηνίας, Πρέβεζας και Φωκίδας, εκτός αν άλλως 
ορίζεται στις διατάξεις των επόμενων άρθρων του παρόντος. 

Άρθρο 3 

Διάρθρωση και αρμοδιότητες της ΕΛ.Υ.Τ. Αττικής 

1. - Η ΕΛ.Υ.Τ. Αττικής διαρθρώνεται ως εξής: 
α) Τμήμα Α': Γενικών Θεμάτων 

β) Τμήμα Β': Αξιολόγησης Διαδικασιών 

γ) Τμήμα Γ: Εκτων Υστέρων Ελέγχου 

δ) Τμήμα Δ': Εκτων Υστέρων Ελέγχου 

ε) Τμήμα Ε': Εκτων Υστέρων Ελέγχου 

στ) Τμήμα ΣΤ': Ελέγχου Ενιαυσίων Λογαριασμών 

ζ) Τμήμα Ζ': Νομικής Υποστήριξης 

η) Τμήμα Η': Ανάλυσης Κινδύνου 

Τα Τμήματα Ζ' - Νομικής Υποστήριξης και Η'-Ανάλυσης Κιν¬ 
δύνου αποτελούν την Υποδιεύθυνση Τεκμηρίωσης αυτής, η 
οποία χειρίζεται θέματα επεξεργασίας και αξιοποίησης των 
πληροφοριών και των εκθέσεων ελέγχου και υποστήριξης 
των νομικών θεμάτων που παρουσιάζονται στην ανωτέρω 
ΕΛ.Υ.Τ., αλλά και στις λοιπές, εφόσον το ζητήσουν. 

2. - Οι αρμοδιότητες της ΕΛ.Υ.Τ. Αττικής κατανέμονται με¬ 
ταξύ των Τμημάτων της ως ακολούθως: 

α) Τ μήμα Α'- Γ ενικών Θεμάτων 

Διοικητική και γραμματειακή υποστήριξη, χειρισμός θεμά¬ 
των προσωπικού, μισθοδοσίας, προϋπολογισμού και προμη¬ 
θειών της ΕΛ.Υ.Τ. 

Έλεγχος της κίνησης, συντήρησης, επισκευής, και εφοδια¬ 
σμού των υπηρεσιακών οχημάτων και λοιπών μέσων ελέγχου 
και πληροφόρησης. 

Διαχείριση ναρκωτικών ουσιών που χορηγούνται για εκπαι¬ 
δευτικούς σκοπούς των υπαλλήλων και των σκύλων-ανιχνευ- 
τώντωνΤελωνείωντηςκατάτόποναρμοδιότηταςτης ΕΛ.Υ.Τ., 
σύμφωνα με τις διατάξεις του άρθρου 10 του Ν. 2443/1996. 

Μέριμνα για τη φύλαξη των κατασχεθέντων σε κατάλλη¬ 
λους χώρους της ΕΛ.Υ.Τ. ή την ανάθεση της φύλαξης αυτών 
σε Τελωνείο της κατά τόπον αρμοδιότητάς της, που διαθέτει 
κατάλληλο χώρο, μέχρι την έκδοση τελεσίδικης δικαστικής 
απόφασης και παράδοση αυτών στην αρμόδια για τη διαχεί¬ 
ριση αζητήτων υπηρεσία. 

Συνδρομή στα Τελωνεία για το χειρισμό υποθέσεων που 
εκτείνονται πέραν της κατά τόπον αρμοδιότητάς τους. 

Χειρισμός κάθε άλλου θέματος, συναφούς με τις αρμοδιό¬ 
τητες της Διεύθυνσης, που δεν ανήκει στην αρμοδιότητα άλ¬ 
λου Τμήματος αυτής, 
β) Τμήμα Β' - Αξιολόγησης Διαδικασιών 
Δειγματοληπτικός έλεγχος στους χώρους τελωνισμού, με 
βάση τις διασαφήσεις και λοιπά παραστατικά έγγραφα, βι¬ 
βλία και στοιχεία, καθώς και του τρόπου φόρτωσης και συ- 
σκευασίας των εισαγόμενων και εξαγόμενων εμπορευμάτων, 
γιατην αξιολόγηση της αποτελεσματικότητας των προβλεπό- 
μενων από την ισχύουσα νομοθεσία διαδικασιών, που εφαρ¬ 
μόζονται από τα Τελωνεία. 

Έλεγχος των διασαφήσεων και λοιπών παραστατικών εγ¬ 


γράφων, βιβλίων και στοιχείων δια του Ολοκληρωμένου Πλη¬ 
ροφοριακού Συστήματος Τελωνείων (Ο.Π.Σ.Τ.). 

Έλεγχος της ορθής εφαρμογής από τα Τελωνεία της νομο¬ 
θεσίας που αφορά τους ίδιους πόρους της Ευρωπαϊκής Ένω¬ 
σης (Ε. Ε.) 

Παρακολούθηση και αξιολόγηση του τρόπου διεξαγωγής 
καιτης αποτελεσματικότηταςτων διενεργούμενων από τα Τε¬ 
λωνεία φυσικών ελέγχων, συμπεριλαμβανομένων των φυσι¬ 
κών ελέγχων και ελέγχων υποκατάστασης για τα επιδοτούμε¬ 
να εξαγόμενα γεωργικά προϊόντα, καθώς και των εκ των 
υστέρων ελέγχων, που διενήργησαν οιτελωνειακές αυτές αρ¬ 
χές. 

Δειγματοληπτικός έλεγχος των πάσης φύσεως πιστοποιη¬ 
τικών κυκλοφορίας και καταγωγής, έλεγχος της νομιμότητας 
και της ορθής τήρησης των σχετικών κανόνων. 

Δειγματοληπτικός έλεγχος της ακρίβειας των στοιχείων 
των πιστοποιητικών ταξινόμησης αυτοκινήτων - οχημάτων. 

Έλεγχος της ορθής εφαρμογής των διατάξεων για την επι¬ 
στροφή ΕΦΚκαυσίμων με βάση το Ν. 2861/1954 «περί μέτρων 
ενισχύσεως της εξαγωγικής βιομηχανίας και άλλων προϊό¬ 
ντων» (Α' 117). 

Έλεγχος της ορθής τήρησης από τα Τελωνεία των διαδικα¬ 
σιών του άρθρου 2 της Ε. 2200/600/8003/13.7.1994 Κοινής 
Υπουργικής Απόφασης των Υπουργών Οικονομικών και Υγεί¬ 
ας, Πρόνοιας και Κοινωνικών Ασφαλίσεων «Ρύθμιση διαδικα¬ 
σιών παραγωγής, μεταποίησης, εμπορίας και ελέγχου των 
προδρόμων ουσιών παρασκευής ναρκωτικών και ψυχοτρό¬ 
πων ουσιών"(Β'547) και παρακολούθηση της συχνότητας και 
αποτελεσματικότητας των διενεργούμενων απ’ αυτά ελέγχων. 

Διαβίβαση στην Υποδιεύθυνση Τεκμηρίωσης όλων των εκ¬ 
θέσεων ελέγχου. 

γ) Τμήματα Γ, Δ' και Ε' - Εκτων Υστέρων Ελέγχου 

Έλεγχος εκ των υστέρων της ακρίβειας των στοιχείων των 
τελωνειακών παραστατικών, σύμφωνα με το άρθρο 78 του 
Κοινοτικού Τελωνειακού Κώδικα για εμπορεύματα οποιοσδή¬ 
ποτε τελωνειακού καθεστώτος, για τα οποία εφαρμόσθηκαν 
απλουστευμένες ή μη διαδικασίες. 

Έλεγχος έκτων υστέρων της ορθής εφαρμογής των διαδι¬ 
κασιών, διατυπώσεων, απαγορεύσεων και περιορισμών, που 
προβλέπονται από την ισχύουσα εθνική και κοινοτική τελω- 
νειακή νομοθεσία. 

Έλεγχος έκτων υστέρων των πιστοποιητικών κυκλοφορίας 
(ΕΙΙΗ1, ΑΤΒ), πιστοποιητικών αντικατάστασης (ΕΙΙΒΙ, ΡΟΒΜ 
Α, ΑΤΒ) και δηλώσεων καταγωγής επί τιμολογίων ή άλλων 
εμπορικών εγγράφων, που εκδόθηκαν από Ελληνικές Τελω- 
νειακές Αρχές στα πλαίσια των προτιμησιακών συμφωνιών 
της ΕΈ. με τρίτες χώρες, των συμφωνιών τελωνειακής ένω¬ 
σης και των αυτόνομων συστημάτων παροχής από την ΕΈ. 
δασμολογικών προτιμήσεων. 

Έλεγχος στις εταιρείες στα πλαίσια της εφαρμογής των άρ¬ 
θρων 4-9 και 18του Κανονισμού515/1997, συμμετοχή σε απο¬ 
στολές ελέγχων σε τρίτες χώρες, στα πλαίσια του άρθρου 20 
του ανωτέρω Κανονισμού, με έγκριση και συνδρομή της Δι¬ 
εύθυνσης Ελέγχου Τελωνείων. 

Έλεγχοι, στα πλαίσια του άρθρου 6 του Κανονισμού 
595/1991, για τη διακρίβωση της αποτελεσματικότητας ή μη 
των σχετικών διατάξεων της τελωνειακής και συναφούς νο¬ 
μοθεσίας. 

Έλεγχοι, για τη διακρίβωση της διάπραξης ή μη παραβάσε¬ 
ων στα πλαίσια διμερών συμφωνιών της χώρας μας με τρίτες 
χώρες ή πρωτοκόλλων αμοιβαίας συνδρομής της ΕΈ. ή κρα¬ 
τών - μελών αυτής με τρίτες χώρες. 

Σύνταξη έκθεσης για τη διερεύνηση των σχετικών αντιλα- 
θρεμπορικών φακέλων στα πλαίσια της αμοιβαίας συνδρομής 
(φάκελοι Α.Μ.), που περιέρχονται για έρευνα στην υπηρεσία 
αυτή και διαβίβασή της στη Διεύθυνση Ελέγχου Τελωνείων. 

Σύνταξη δελτίου παρατυπίας στα πλαίσια του άρθρου 17 
του κανονισμού 515/1997 και διαβίβασή του στη Διεύθυνση 
Ελέγχου Τελωνείων. 

Κοινοποίηση των εκθέσεων με διαπιστώσεις σχετικών πα¬ 
ραβάσεων στις αρμόδιες Περιφερειακές Διευθύνσεις του Σώ¬ 
ματος Δίωξης Οικονομικού Εγκλήματος (Σ.Δ.Ο.Ε.) και τα αρ¬ 
μόδια Ελεγκτικά Κέντρα του Υπουργείου Οικονομικών. 

Διαβίβαση στην Υποδιεύθυνση Τεκμηρίωσης όλων των εκ¬ 
θέσεων ελέγχου. 

δ) Τμήμα ΣΤ'- Ελέγχου Ενιαυσίων Λογαριασμών, 

Άσκηση των αρμοδιοτήτων του Τμήματος Β'- Αξιολόγησης 
Διαδικασιών, καθώς και των ακόλουθων αρμοδιοτήτων: 

Παραλαβή και λογιστικός έλεγχος των συγκεντρωτικών κατα- 
στάσεωντων ιδίων πόρωντης Ε.Ε. από τις Τελωνειακός Περιφέ¬ 
ρειες και κατάρτιση και αποστολή αντίστοιχων συγκεντρωτικών 
καταστάσεων όλης της Επικράτειας στις αρμόδιες Διευθύνσεις 
της Κεντρικής Υπηρεσίας του Υπουργείου Οικονομικών. 

Έλεγχος των αποσπασμάτων των Βιβλίων Τελωνειακών Ει¬ 
σπράξεων, που αποστέλλονται από τα Τελωνεία, θεώρησή 
τους και αποστολή τους στο Ελεγκτικό Συνέδριο και στο Τε¬ 
λωνείο αποστολής. 

Δειγματοληπτικός διαχειριστικός έλεγχος στο Τελωνείο 
των παραστατικών σε ότι αφορά την καταχώρηση του χρημα¬ 
τικού ποσού και του αντίστοιχου αποδεικτικού είσπραξης. 

Έλεγχος του Ειδικού Ενιαυσίου Λογαριασμού Διαχείρισης 
Παραστατικών, για κάθε οικονομικό έτος, των Τελωνειακών 
Αρχών της κατά τόπον αρμοδιότητάς της. 

Μέριμνα για εκτύπωση, παραλαβή, φύλαξη και εφοδιασμό 
όλων των Τελωνείων της χώρας με στελέχη αριθμημένων δι¬ 
πλοτύπων είσπραξης «Δικαιωμάτων Εκτέλεσης Τελωνειακών 
Εργασιών (Δ.Ε.Τ.Ε.)». 

ε) Τμήμα Ζ'- Νομικής Υποστήριξης 

Επεξεργασία των εκθέσεων ελέγχου που διαβιβάζονται από 
τα λοιπά Τμήματα της Διεύθυνσης, συλλογή αποδεικτικού 
υλικού, λήψη καταθέσεων και απολογιών και γενικά διενέρ¬ 
γεια προανακριτικών πράξεων, καταμήνυση των διαπιστού- 
μενων παραβάσεων στον αρμόδιο Εισαγγελέα, εκπροσώπη¬ 
ση της Υπηρεσίας στα Δικαστήρια επί μηνυομένων υποθέσε¬ 
ων, τήρηση αρχείου δικαστικών αποφάσεων που εκδίδονται 
επ’ αυτών, καθώς και της συναφούς νομολογίας. 

Αποστολή των εκθέσεων ελέγχου και των λοιπών στοιχείων 
των ανωτέρω υποθέσεων στα αρμόδια Τελωνεία, για τον πε¬ 
ραιτέρω χειρισμό αυτών και την ενδεχόμενη έκδοση απ’ αυτά 
των οικείων καταλογιστικών πράξεων. 

Αξιολόγηση των ειδικών εκθέσεων που αφορούν τους ελέγ¬ 
χους επιδοτούμενων γεωργικών προϊόντων και αποστέλλο- 
νται από τα Τμήματα Ανάλυσης Κινδύνου των ΕΛ.Υ.Τ., σύντα¬ 
ξη σε εξαμηνιαία βάση ενιαίας ειδικής έκθεσης για τα Τελω¬ 
νεία όλης της Επικράτειας και αποστολή της στην αρμόδια 
υπηρεσία του Υπουργείου Γεωργίας. 

Σύνταξη, σε ετήσια βάση και αποστολή στην Ευρωπαϊκή 
Επιτροπή της ανωτέρω ειδικής έκθεσης, προ της 1ης Απριλί¬ 
ου κάθε έτους. 

στ) Τμήμα Η'- Ανάλυσης Κινδύνου 

Συγκέντρωση και επεξεργασία με τη μέθοδο ανάλυσης κιν¬ 
δύνου των πόσης φύσεως πληροφοριών, που περιέρχονται 
στη Διεύθυνση, για διενέργεια σχετικών ελέγχων. 

Συνεργασία με το Τμήμα Δ'- Ανάλυσης Κινδύνου της Διεύ¬ 
θυνσης Ελέγχου Τελωνείων της Γ. Δ. Τελωνείων και ΕΦΚ, που 
συνιστάται με το άρθρο 5 του παρόντος π. διατάγματος. 

Εφαρμογή των «Μνημονίων Συνεργασίας» με τους οικονο¬ 
μικούς φορείς, για την ανταλλαγή πληροφοριών ή στοιχείων, 
με σκοπό τη διευκόλυνση των τελωνειακών ελέγχων, για την 
προστασία και ανάπτυξη του υγιούς εμπορίου. 

Συγκέντρωση και επεξεργασία στατιστικών στοιχείων για 
το εισαγωγικό και εξαγωγικό εμπόριο. 

Συγκέντρωση και αξιολόγηση των αποτελεσμάτων των πό¬ 
σης φύσεως ελέγχων που διενεργεί η ΕΛ.Υ.Τ. και γνωστοποί¬ 
ησή τους στη Διεύθυνση Ελέγχου Τελωνείων και τις λοιπές Δι¬ 
ευθύνσεις της Γ. Δ. Τελωνείων και ΕΦΚ, κατάλογο αρμοδιό¬ 
τητας, με τη συμπλήρωση εξαμήνου. 

Σύνταξη, σε εξαμηνιαία βάση, ειδικής έκθεσης σε εφαρμο¬ 


γή του άρθρου 1 παρ. 5του Κανονισμού (ΕΚ) αριθ. 2655/1999, 
για την αξιολόγηση της εκτέλεσης και της αποτελεσματικό- 
τητας του Κανονισμού (ΕΟΚ) 386/1990 και του Κανονισμού 
(ΕΚ) 2221/1995 και διαβίβασή της στο Τμήμα Ζ'- Νομικής Υπο¬ 
στήριξης. 

3. - Το Τμήμα Ε'- Εκτων Υστέρων Ελέγχου της ΕΛ.Υ.Τ. Αττι¬ 
κής ασκεί τις αρμοδιότητες που προβλέπονται στην περίπτω¬ 
ση γ' της παρ. 2 του παρόντος άρθρου, επιλαμβανόμενο κυ¬ 
ρίως ελέγχων όλων των καθεστώτων διαμετακόμισης, καθώς 
και τις ακόλουθες αρμοδιότητες: 

Διεκπεραίωση αντιτύπων «5» των δηλώσεων «Τ» της κοινο¬ 
τικής διαμετακόμισης και των δελτίων έρευνας, για όλη την 
Επικράτεια. 

Συνδρομή στις τελωνειακός αρχές για την εξόφληση και διε¬ 
νέργεια έρευνας αναφορικά με το καθεστώς της διακίνησης 
των εμπορευμάτων με δελτία ΤΙΒ και ΑΤΑ, σε εθνικό και διε¬ 
θνές επίπεδο. 

Συντονισμό των ενεργειών σχετικά με τις παραβάσεις ή πα¬ 
ρατυπίες που αφορούν τα δελτία ΤΙΒ και ΑΤΑ, σε εθνικό και 
διεθνές επίπεδο. 

Συνεργασία για την εφαρμογή των ανωτέρω με τις Τελωνει¬ 
ακός Αρχές και Τελωνειακός Διοικήσεις, Εγγυοδοτικούς Μη¬ 
χανισμούς και λοιπούς εμπλεκόμενους φορείς. 

4. - Με απόφαση του Διευθυντή της ΕΛ.Υ.Τ. καθορίζεται η 
κατά τόπον αρμοδιότητα μεταξύ των Τμημάτων Β'- Αξιολόγη¬ 
σης Διαδικασιών και ΣΤ'- Ελέγχου Ενιαυσίων Λογαριασμών, 
καθώς και μεταξύ των Τμημάτων Γ', Δ' και Ε' έκτων Υστέρων 
Ελέγχου, ανάλογα με τις λειτουργικές ανάγκες αυτής. 

5. -0 Υποδιευθυντής Τεκμηρίωσης αναπληρώνει το Διευθυ¬ 
ντή σε περίπτωση έλλειψης, απουσίας ή κωλύματος αυτού, 
τον ενημερώνει για όλα τα θέματα της Υποδιεύθυνσης και 
σύμφωνα με τις οδηγίες του Διευθυντή, εποπτεύει τα Τμήμα- 
ταπου υπάγονται στην Υποδιεύθυνση, κατευθύνει τους προϊ¬ 
σταμένους αυτών και ασκεί κάθε άλλη αρμοδιότητα που του 
ανατίθεται από το Διευθυντή. 

Άρθρο 4 

Διάρθρωση και αρμοδιότητες των ΕΛ.Υ.Τ. 

Θεσσαλονίκης και Πάτρας 

1. - Οι ΕΛ.Υ.Τ. Θεσσαλονίκης και Πάτρας διαρθρώνονται σε 
Τμήματα ως εξής: 

α) Τμήμα Α': Γενικών Θεμάτων και Νομικής Υποστήριξης 

β) Τμήμα Β': Ανάλυσης Κινδύνου 

γ) Τμήμα Γ': Αξιολόγησης Διαδικασιών 

δ) ΤμήμαΔ': Εκτων Υστέρων Ελέγχου 

ε) Τμήμα Ε': Εκτων Υστέρων Ελέγχου 

στ) Τμήμα ΣΤ': Εκτων Υστέρων Ελέγχου 

ζ) Τμήμα Ζ': Ελέγχου Ενιαυσίων Λογαριασμών 

2. - Οι αρμοδιότητες των ΕΛ.Υ.Τ. Θεσσαλονίκης και Πάτρας 
κατανέμονται μεταξύ των Τ μημάτων τους ως εξής: 

α) Τμήμα Α'- Γενικών Θεμάτων και Νομικής Υποστήριξης 
Το Τμήμα αυτό ασκεί τις αρμοδιότητες που προβλέπονται 
στην περίπτωση α' της παραγράφου 2 του άρθρου 3 του πα¬ 
ρόντος π. διατάγματος για το Τμήμα Α'- Γενικών Θεμάτων της 
ΕΛ.Υ.Τ. Αττικής, καθώς και τις ακόλουθες αρμοδιότητες: 

Επεξεργασία των εκθέσεων ελέγχου που διαβιβάζονται από 
τα λοιπά Τμήματα της Διεύθυνσης, συλλογή αποδεικτικού 
υλικού, λήψη καταθέσεων και απολογιών και γενικά διενέρ¬ 
γεια προανακριτικών πράξεων, καταμήνυση των διαπιστού- 
μενων παραβάσεων στον αρμόδιο Εισαγγελέα, εκπροσώπη¬ 
ση της Υπηρεσίας στα Δικαστήρια επί μηνυομένων υποθέσε¬ 
ων, τήρηση αρχείου δικαστικών αποφάσεων που εκδίδονται 
επ’ αυτών, καθώς και της συναφούς νομολογίας. 

Αποστολή των εκθέσεων ελέγχου και των λοιπών στοιχείων 
των ανωτέρω υποθέσεων στα αρμόδια Τελωνεία, για τον πε¬ 
ραιτέρω χειρισμό αυτών και την ενδεχόμενη έκδοση απ’ αυτά 
των οικείων καταλογιστικών πράξεων, 
β) Τμήμα Β'- Ανάλυσης Κινδύνου 

Το Τμήμα αυτό ασκεί τις αρμοδιότητες που προβλέπονται 

στην περίπτωση στ' της παραγράφου 2 του άρθρου 3 του πα¬ 
ρόντος π. διατάγματος για το Τμήμα Η'- Ανάλυσης Κινδύνου 
της ΕΛ.Υ.Τ. Αττικής. 

Η ειδική έκθεση, που συντάσσεται κατ’ εφαρμογή του άρ¬ 
θρου 1 παρ. 5του Κανονισμού (ΕΚ) αριθ. 2655/1999, διαβιβά¬ 
ζεται στην Υποδιεύθυνση Τεκμηρίωσης της ΕΛ.Υ.Τ. Αττικής. 

γ) Τμήμα Γ- Αξιολόγησης Διαδικασιών 

Το Τμήμα αυτό ασκεί τις αρμοδιότητες που προβλέπονται 
στην περίπτωση β' της παραγράφου 2 του άρθρου 3 του πα¬ 
ρόντος π. διατάγματος για το Τμήμα Β'- Αξιολόγησης Διαδι¬ 
κασιών της ΕΛ.Υ.Τ. Αττικής, πληντου τελευταίου εδαφίου αυ¬ 
τής. 

Διαβίβαση στο Τμήμα Β'- Ανάλυσης Κινδύνου όλων των εκ¬ 
θέσεων ελέγχου και στο Τμήμα Α'- Γενικών Θεμάτων και Νο¬ 
μικής Υποστήριξης των εκθέσεων ελέγχου, με τις οποίες 
έχουν διαπιστωθεί παραβάσεις ή έχουν διατυπωθεί παρατη¬ 
ρήσεις. 

γ) Τμήματα Δ', Ε' και ΣΤ'- Εκ των Υστέρων Ελέγχου 

Το Τμήμα αυτό ασκεί τις αρμοδιότητες που προβλέπονται 
στην περίπτωση γ' της παραγράφου 2 του άρθρου 3 του πα¬ 
ρόντος π. διατάγματος για τα Τμήματα Γ', Δ' και Ε'- Εκ των 
Υστέρων Ελέγχων της ΕΛ.Υ.Τ. Αττικής, πλην του τελευταίου 
εδαφίου αυτής. 

Διαβίβαση στο Τμήμα Β'- Ανάλυσης Κινδύνου όλων των εκ¬ 
θέσεων ελέγχου και στο Τμήμα Α'- Γενικών Θεμάτων και Νο¬ 
μικής Υποστήριξης των εκθέσεων ελέγχου, με τις οποίες 
έχουν διαπιστωθεί παραβάσεις ή έχουν διατυπωθεί παρατη¬ 
ρήσεις. 

δ) Τμήμα Ζ'- Ελέγχου Ενιαυσίων Λογαριασμών 

Άσκηση και των αρμοδιοτήτων του Τμήματος Γ'- Αξιολόγη¬ 
σης Διαδικασιών, καθώς και των ακόλουθων αρμοδιοτήτων: 

Έλεγχος των αποσπασμάτων των Βιβλίων Τελωνειακών Ει¬ 
σπράξεων, που αποστέλλονται από τα Τελωνεία, θεώρησή 
τους και αποστολή τους στο Ελεγκτικό Συνέδριο και στα Τε¬ 
λωνεία αποστολής. 

Δειγματοληπτικός διαχειριστικός έλεγχος στα Τελωνεία 
των παραστατικών σε ότι αφορά την καταχώρηση του χρημα¬ 
τικού ποσού και του αντίστοιχου αποδεικτικού είσπραξης. 

Έλεγχος του Ειδικού Ενιαυσίου Λογαριασμού Διαχείρισης 
Παραστατικών, για κάθε οικονομικό έτος, των Τελωνειακών 
Αρχών της κατά τόπον αρμοδιότητάς της. 

3. - Τα Τμήματα Ε'- Εκ των Υστέρων Ελέγχου των ΕΛ.Υ.Τ. 
Θεσσαλονίκης και Πάτρας ασκούν τις αρμοδιότητες της πε¬ 
ρίπτωσης γ'της προηγούμενης παραγράφου, επιλαμβανόμε- 
να κυρίως ελέγχων όλων των καθεστώτων διαμετακόμισης. 

4. -.- Με απόφαση του Διευθυντή της ΕΛ.Υ.Τ. καθορίζεται η 
κατά τόπον αρμοδιότητα μεταξύ των Τμημάτων Γ'- Αξιολόγη¬ 
σης Διαδικασιών καιΖ'- Ελέγχου Ενιαυσίων Λογαριασμών, κα¬ 
θώς και μεταξύ των Τμημάτων Δ', Ε' και ΣΤ' εκ των Υστέρων 
Ελέγχου, ανάλογα με τις λειτουργικές ανάγκες αυτής. 

Άρθρο 5 

Σύσταση Τμήματος στη Διεύθυνση Ελέγχου Τελωνείων 

1. - Στη Διεύθυνση Ελέγχου Τελωνείων της Γ ενικής Διεύθυν¬ 
σης Τελωνείων και Ε.Φ.Κ. συνιστάται Τμήμα με τίτλο «Τμήμα 
Δ'- Ανάλυσης Κινδύνου», αριθμουμένων ανάλογα των υφιστα¬ 
μένων Τ μημάτων αυτής. 

2. - Το Τμήμα Δ'- Ανάλυσης Κινδύνου ασκεί τις ακόλουθες 
αρμοδιότητες: 

Παραλαβή, συσχετισμό, ταξινόμηση των πληροφοριών, μη¬ 
νυμάτων, δελτίων έρευνας, εκθέσεων και δελτίων ελέγχου, 
στατιστικών και λοιπών στοιχείων, που περιέρχονται στη Δι¬ 
εύθυνση, αξιολόγηση, αξιοποίηση και γενικά επεξεργασία αυ¬ 
τών με βάση την ανάλυση κινδύνου, με στόχο την αποτελε¬ 
σματικότερη πρόληψη και καταστολή του λαθρεμπορίου, της 
απάτης και παρατυπίας και γενικά των τελωνειακών παραβά¬ 
σεων και την, κατά λόγο αρμοδιότητας της Τελωνειακής Υπη¬ 
ρεσίας, προστασία των ανθρώπων, της φύσης, της πολιτιστι¬ 
κής κληρονομιάς και της οικονομίας. 


Επιλογή κατάλληλων μηχανισμών ανάλυσης και αξιολόγη¬ 
σης για την εκτίμηση της εφαρμογής των διεξαγόμενων ελέγ¬ 
χων και διαδικασιών και προσαρμογή των μεθόδων εργασίας, 
σε συνεργασία και με το Τμήμα Γ - Χερσαίων Μέσων Δίωξης 
και Σκύλων της Διεύθυνσης, για την ενίσχυση της αποτελε- 
σματικότητας αυτών. 

Διαβίβαση των αποτελεσμάτων της ανάλυσης των στοιχεί¬ 
ων, κατά λόγο αρμοδιότητας, στα Τμήματα της Διεύθυνσης, 
για την περαιτέρω παροχή οδηγιών προς τα Τελωνεία, καθώς 
και παραλαβή απ’ αυτά και επεξεργασία κάθε πληροφορίας 
για παρατυπίες ή απάτες κατά των ιδίων πόρωντης Ευρωπαϊ¬ 
κής Ένωσης (ΕΈ.) και κάθε άλλης πληροφορίας για παράνο¬ 
μη δραστηριότητα, που υπόκειται στον έλεγχο της Τελωνεια- 
κής Υπηρεσίας. 

Συνεργασία με τις Υπηρεσίες του Υπουργείου Οικονομικών 
και άλλων Υπουργείων, καθώς και συναρμόδιες Υπηρεσίες 
της Ε.Ε., των κρατών-μελών, τρίτων χωρών, διεθνών οργανι¬ 
σμών και τον Παγκόσμιο Οργανισμό Τελωνείων, για ανταλλα¬ 
γή πληροφοριών και στοιχείων, στα πλαίσια των αρμοδιοτή¬ 
των του Τμήματος. 

Εισήγηση, σε συνεργασία με τη Διεύθυνση Προσωπικού Τε¬ 
λωνείων και τη Σχολή Επιμόρφωσης Υπαλλήλων του Υπουρ¬ 
γείου Οικονομικών (Σ.Ε.Υ.Υ.Ο.), για την εκπαίδευση των τε¬ 
λωνειακών υπαλλήλων, τη διοργάνωση επιμορφωτικών προ¬ 
γραμμάτων και σεμιναρίων, σχετικά με τα θέματα 
αρμοδιότητας του Τμήματος και επιμέλεια για την πραγματο¬ 
ποίησή τους. 

Συμμετοχή σε αρμόδια εθνικά, κοινοτικά και διεθνή όργανα, 
επιτροπές και ομάδες εργασίας, για θέματα αρμοδιότητας 
του Τμήματος. 

Άρθρο 6 

Θέσεις Προϊσταμένων - 
Τελικές και Μεταβατικές Διατάξεις 

1. - Στις υφιστάμενες θέσεις βαθμού Διευθυντή του κλάδου 
Π Ε Τελωνειακών προστίθενται τέσσερις (4) θέσεις για την κά¬ 
λυψη των θέσεων Προϊσταμένου των ΕΛ.Υ.Τ, καθώς και της 
Υποδιεύθυνσης Τεκμηρίωσης της ΕΛ.Υ.Τ. Αττικής, μειουμέ- 
νων ανάλογα των θέσεων ενιαίων βαθμών Δ'- Α' του ίδιου κλά¬ 
δου. 

2. - Η θέση βαθμού Διευθυντή του κλάδου ΠΕ Τελωνειακών 
του Προϊσταμένου της ΔΙ.Ε.Τ.Α., με την παύση λειτουργίας 
αυτής, μεταφέρεται στις θέσεις ενιαίων βαθμών Δ'- Α του ίδι¬ 
ου κλάδου. 

3. - Του Τμήματος Δ'- Ανάλυσης Κινδύνου της Διεύθυνσης 
Ελέγχου Τελωνείων προΐσταται υπάλληλος του κλάδου ΠΕ 
Τελωνειακών με βαθμό Α'. 

4. - Των Τμημάτων των ΕΛ.Υ.Τ. προίστανται υπάλληλοι των 
κλάδων ΠΕ, ή εν ελλείψει αυτών ΤΕ, ή εν ελλείψει αυτών ΔΕ 
Τελωνειακών και των αντίστοιχων προσωρινών κλάδων. 

5. - Τα άρθρα 1 και 2 του Π.Δ. 114/1990 «Σύσταση Διεύθυν¬ 
σης Ελέγχου Τελωνειακών Αρχών (ΔΙ.Ε.Τ.Α.) και τροποποίη¬ 
ση και συμπλήρωση του Οργανισμού του Υπουργείου Οικο¬ 
νομικών» (Α'48) καταργούνται. 

6. - Η έναρξη λειτουργίας των ΕΛ.Υ.Τ. και η παύση λειτουρ¬ 
γίας της ΔΙ.Ε.Τ.Α., καθορίζονται με αποφάσειςτου Υπουργού 
Οικονομικών, κατ’ εξουσιοδότηση του άρθρου 32 του Ν. 
1828/1989, όπως τροποποιήθηκε με το άρθρο 19 παρ. 3 του 
Ν. 2443/1996. 

Στον Υπουργό Οικονομικών αναθέτουμε τη δημοσίευση και 
εκτέλεση του παρόντος προεδρικού διατάγματος. 

Ρίο, 10 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΕΩΝ. ΤΖΑΝΗΣ Γ. ΠΑΠΑΝΤΩΝΙΟΥ 

